Document ID: /fineweb-2-swissfilter-quality_10-filterrobots/filtered/02038.jsonl.gz/1620

En cifras munta il nausch resultat che bun 400’000 giasts damain han visità il Grischun l’ultima stagiun. Cumpareglià cun la stagiun d’enviern 2014/15 han las pendicularas uschia stuì nudar in minus da 6,9%. Cumpareglià cun las medias dals ultims 5 onns schizunt in minus da 10,6%. Quai resulta dal monitoring da las pendicularas grischunas.
Engiadin'Ota ha patì il pli fitg
La pli gronda reducziun nodan las pendicularas da l'Engiadin'Ota cun prest 9% damain giasts. Ils retgavs dal sectur da gastronomia èn sa reducids per 6%.
Er la svieuta da transport è sa reducida en cumparegliaziun cun l’onn avant per passa 10%, en cumparegliaziun sur 5 onns per radund 12%. Quai munta ina reducziun da las svieutas per circa 21 milliuns francs.
Las pendicularas han surtut gì da cumbatter cun las capriolas da l'aura ed il ferm franc.
Mantegnair e meglierar il status quo
Ord vista da las pendicularas dal Grischun haja l’enviern passà mussà
- ch’igl è impurtant d’ennavar las pistas, perquai ch’ils giasts vegnian en il Grischun per l’offerta da sport d’enviern e betg per il program alternativ
- ch’il maun public sto gidar a meglierar ed optimar las cundiziuns per la branscha, per exempel cun deregulaziuns, reducziuns da taxas e taglias e proceduras pli effizientas
RR novitads 12:00